બૉલીવુડ કોરિયોગ્રાફર તથા દિગ્દર્શક ફરાહ ખાન હાઈ ફીવરના પગલે અહીંની સિટી હૉસ્પિટલમાં દાખલ કરાયા છે . ફરાહે ટ્વિટર ઉપર પોતાના આરોગ્ય અંગે લખ્યું - હું અત્યારે હૉસ્પિટલમાં છું . તમારા સહકાર અને પ્રાર્થના બદલ આભાર . હું ટુંકમાં જ હૉસ્પિટલમાંથી બહાર આવીશ . મને હકારાત્મક ઊર્જા મોકલવાનું ચાલુ રાખશો . તે સાચે જ મદદગાર છે . 48 વર્ષીય ફરાહ ખાન ટ્વિટરમાં વધુમાં ઉમેરે છે - બહાર વરસાદ છે , હૉટ ટી તથા ટોસ્ટ બટર . . . બધું જ પરફેક્ટ છે હૉસ્પિટલમાં . હવે ઘરે જવાનો સમય છે . હવે બહુ થઈ ગયું . હૉસ્પિટલમાંથી રજા મળ્યા બાદ ફરાહ ખાન પોતાના દિગ્દર્શન હેઠળની હૅપ્પી ન્યુ ઈયર ફિલ્મ માટે કામ શરૂ કરશે કે જેમાં શાહરુખ ખાન હીરો છે . કહે છે કે આ ફિલ્મમાં સાઉથના અભિનેતા પૃથ્વીરાજને પણ મહત્વનો રોલ આપવામાં આવ્યો છે . ફરાહ ખાને તાજેતરમાં જ રિલીઝ થયેલી યે જવાની હૈ દીવાની ફિલ્મમાં માધુરી દીક્ષિત ઉપર ફિલ્માવાયેલ ઘાઘરા સૉંગ કોરિયોગ્રાફ કર્યુ હતું . સતીશ કુંદર સાથે લગ્ન કરનાર ફરાહ ખાનને ત્રણ સંતાનો છે .